|  |
| --- |
| Daniel Simonsen  01-12-2023 |

|  |
| --- |
|  |
| Produktrapport |
| CitizenTaxi |



|  |
| --- |
| **Elev:**  Daniel Simonsen |
| **Firma:**  Skoleoplæringscenter |
| **Projekt:**  CitizenTaxi |
| **Uddannelse:**  Datatekniker m. speciale i programmering |
| **Projektperiode:**  06/11/2023 – 07/12/2023 |
| **Afleveringsdato:**  01/12/2023 |
| **Fremlæggelsesdato:**  07/12/2023 |
| **Vejledere:**  Frank Rosbak  Lars Thise Pedersen  Per Madsen |
|  |

# Titelblad



Techcollege Aalborg,

Struervej 70,

9220 Aalborg

# Læsevejledning

Til projektet er der lavet en proces- og en produktrapport. Jeg anbefaler at læse procesrapporten først, da det er vigtigt at forstå problemet samt tidsbegrænsning for at få mest ud af denne rapport.

Undervejs vil du støde på ord markeret med blå skrift og understreg. Disse ord fungerer som eksterne links, som kan være med til at hjælpe med forståelsen af det relevante emne.

Indholdsfortegnelse

[Indledning 2](#_Toc152338395)

[Case beskrivelse 2](#_Toc152338396)

[**Problemformulering** 2](#_Toc152338397)

[**Afgrænsning** 2](#_Toc152338398)

[Kravsspecifikation 3](#_Toc152338399)

[Produktdokumentation 4](#_Toc152338400)

[**Databasediagram** 4](#_Toc152338401)

[**Klassediagram** 5](#_Toc152338402)

[**Programarkitektur** 6](#_Toc152338403)

[**Sikkerhed** 16](#_Toc152338404)

[Brugervejledning 20](#_Toc152338405)

[**Administrator-/Lægesekretærbrugervejledning** 21](#_Toc152338406)

[**Borgervejledningen** 28](#_Toc152338407)

[Testspecifikation 33](#_Toc152338408)

# Indledning

Borgerne i Region Nordjylland klager over den lange ventetid, når de ringer til Flexsygehustaxa. De vælger derfor at ringe til lægesekretærerne, og bede dem om at bestille en taxa for borgeren.

Lægesekretærerne kan derefter ringe via internt nummer og få taxaen booket til borgeren hurtigere, end hvis borgeren selv havde ringet, dog tilføjer det endnu en opgave hos lægesekreterne, som kunne have været undgået, hvis borgeren selv havde bestilt taxaen.

# Case beskrivelse

## **Problemformulering**

Hvordan kan man få borgerne til selv at bestille deres Flexsygehustaxa uden hjælp fra lægesekretærerne og uden den unødvendige lange ventetid, og kan man ellers formindske lægesekretærernes ekstra arbejde?

## **Afgrænsning**

For at gennemføre projektet som en prototype løsning til Flexsygehustaxas lange ventetid, afgrænser jeg bl.a. sygehusadgang (f.eks. bruge deres eksisterende loginoplysninger) og rigtig taxabestilling (hvis de har et offentligt API til rådighed). Produktet har egne brugere og simulation af taxabestilling af denne årsag.

Derudover har jeg nogle krav på min kravsspecifikation, som jeg også blev nødt til at afgrænse grundet tid, som f.eks. Google Maps support til markering af destination/afhentning og kritiske beskeder på eksterne services som mail eller sms.

# Kravsspecifikation

Min kravsspecifikation er sorteret efter prioritet, så det er let at overskue, hvilke krav er mest vigtige for projektet.

A close-up of a text

Description automatically generated


Som vist på billedet, har jeg opfyldt alle mine **skal**-krav, halvdelen af mine **burde**-krav, ca. 75% af mine **kunne**-krav, og en kvartdel af mine **gerne**-/**hvis tid**-krav. Desværre giver det en hel score på 70% af mine krav, der er opfyldt, og selvom mange af mine uopfyldte krav omhandler brugeroplevelse og ikke projektets hovedfunktionalitet, ville jeg stadig have ønsket, at jeg kunne have nået at opfylde nogle flere krav, og evt. komme op på en samlet score på i hvert fald 80%.

Havde jeg f.eks. haft nogle flere dage til projektet, ville jeg nok have fuldført alle mine krav, undtagen Front3, Liveopdatering efter bestilling, da jeg ikke kunne få SignalR til at sende notifikationer til min frontend via kørende timer og callbacks i min backend.

Selvom jeg ikke har opfyldt alle mine krav, har jeg stadig fået mig et funktionelt produkt, der sagtens kunne bruges i det virkelige liv som beta program.

# Produktdokumentation

## **Databasediagram**



Databasediagrammet viser alle mine relationer mellem mine SQL-tabeller. Her indgår bl.a. at en borger har ét notat, men kan have flere bestillinger. Derudover er der selvfølgelig 1-til-1 forhold mellem bruger og login.

## **Klassediagram**

Her er klassediagrammet over mine entities, der nedarver fra hinanden samt gør brug af BaseEntity fra mit eget bibliotek, DanhoLibrary.

A diagram of a computer

Description automatically generated

## **Programarkitektur**

Programarkitekturen består af min egen version af N-lagsstrukturen, hvor jeg har tilføjet et ”Common”-lag og benytter mit eget DanhoLibrary bibliotek, så mine lag ligner billedet nedenunder.

A diagram of a business

Description automatically generated

N-lagsstrukturen er med til at separere bestemte typer for logik i deres eget lag. F.eks. befinder alle modeller i Common, alt database-relateret kode i Data-Access og resterende hjælperfunktionalitet som services, middlewares og exceptions i Business-laget.

For at illustrere projektets struktur tages der udgangspunkt i en situation, hvor en borger vil bestille en taxa.

**Når en borger vil bestille en taxa**

For at en borger kan bestille en taxa, skal borgeren logge ind på systemet først. Borgeren skal indtaste sit brugernavn og kodeord for at logge ind. Loginoplysningerne, burde i produktion, fås fra lægesekretærerne, da taxasystemet er et ”indelukket” system, der kun involverer borgere, der er berettiget til gratis sygehustaxatransport.

En autoriseret borger får adgang til adskillige endpoints i API’et, som bl.a. deres eget notat og egne taxabestillinger.

Efter borgeren er logget ind, omstilles borgeren til borgersiden, hvor borgeren bliver præsenteret for sit notat, sine bestillinger, og evt. hjælp til rettelse af notat eller oprettelse af taxabestilling.

A screenshot of a computer

Description automatically generated

**Eksisterende notat**

For at borgeren kan have adgang til gratis taxa, skal borgeren have et notat tilknyttet. Notatet er med til at hjælpe taxaservicen til at finde og forberede den rette taxa samt service, for at borgeren kan føle sig tryg under turen.

Har borgeren *ikke* et notat tilknyttet, kan borgeren ikke bestille en taxa. Notatet oprettes af lægesekretærerne, og ideelt set burde en borger ikke kunne eksistere i systemet, hvis borgeren ikke har et notat.

I produktet slukkes der for bestillingsknappen, så borgeren ikke kan bestille en taxa.

A screenshot of a computer

Description automatically generated

**Formproces og validering**

For at undgå forvirring hos borgeren under bestillingsprocessen, er processen delt op i én side pr. spørgsmål. Hvert spørgsmål valideres, når borgeren trykker på Videre knappen.

A screenshot of a phone

Description automatically generatedA screenshot of a phone

Description automatically generatedA screenshot of a video chat

Description automatically generated

Hver gang borgeren trykker på ”Videre” og ”Afslut”, kaldes [onFormSubmit](https://github.com/DanielSimonsen90/CitizenTaxi/blob/e0def4f60fa4b343d31a4722e16c9b0399ddd66e/Projects/Frontend/src/components/pages/BookTaxi/BookTaxiLayout.tsx#L51) funktionen i [BookTaxiLayout](https://github.com/DanielSimonsen90/CitizenTaxi/blob/main/Projects/Frontend/src/components/pages/BookTaxi/BookTaxiLayout.tsx).

Funktionen serialiserer formens indkommende data og tilføjer det nye data til det eksisterende data.

A screen shot of a computer code

Description automatically generated

Til sidst i funktionen sættes ”setSubmitted” staten til true, som trigger en update/change lifecycle event via [useUpdateEffect](https://github.com/DanielSimonsen90/CitizenTaxi/blob/e0def4f60fa4b343d31a4722e16c9b0399ddd66e/Projects/Frontend/src/components/pages/BookTaxi/BookTaxiLayout.tsx#L64) hooket.

A screen shot of a computer program

Description automatically generated

Hele hooket er med til at følge borgeren videre i bestillingsprocessen. Er formen ugyldig, får borgeren en notifikation. Har payloaden ikke et citizenId, for at sætte led mellem bestilling og borgeren, sættes det. Kan borgeren fortsætte i processen, gås der til næste trin. Til sidst sendes en ”updateBooking” eller ”createBooking” action gennem [dispatch](https://github.com/DanielSimonsen90/CitizenTaxi/blob/e0def4f60fa4b343d31a4722e16c9b0399ddd66e/Projects/Frontend/src/components/pages/BookTaxi/BookTaxiLayout.tsx#L26) funktionen fra [useApiActions](https://github.com/DanielSimonsen90/CitizenTaxi/blob/main/Projects/Frontend/src/hooks/useApiActions.ts#L12) hooket.

**Dispatching**

For at sende requests til API’et, er der lavet et action-dispatching system. Den returnerede dispatch funktion fra useApiActions hooket tilbyder forskellige actions, der tager imod argumenter relevant for actionen. Dispatch funktionen fungerer som en ”super-funktion”, der sender alle mulige requests til API’et. Hvis noget går galt, sendes en notifikation, ellers returneres dataen fra API’et.

A screen shot of a computer program

Description automatically generated

Når en createBooking sendes til dispatch funktionen, efter borgeren har trykket ”Afslut”, fanges actionen i et kæmpe switch-statement. Actionen sendes til API’et dynamisk, og når responsdataen kommer tilbage fra API’et, opdateres borger provider state til det nyeste data.

Efter provideren opdateres, sendes en notifikation til borgeren om, hvordan anmodningen gik.

**Auth middleware**

Når hjemmesiden sender en anmodning til API’et, går den først igennem [AuthMiddleware](https://github.com/DanielSimonsen90/CitizenTaxi/blob/main/Projects/Backend/Business/Middlewares/AuthMiddleware.cs) fra [Business-laget](https://github.com/DanielSimonsen90/CitizenTaxi/tree/main/Projects/Backend/Business). Middlewaren er med til at validere klientens autoritet. Klienten *skal* være logget ind på en valid konto og have en valid access-/refresh token i klients cookies, ellers er anmodningen ugyldig.

A screen shot of a computer program

Description automatically generated

Mere og dybere information om AuthMiddlewaren findes længere nede i rapporten.

**BookingController & BaseController**

Når klienten kommer igennem AuthMiddlewaren med POST request til endpoint /api/bookings, håndterer [BookingsControlleren](https://github.com/DanielSimonsen90/CitizenTaxi/blob/main/Projects/Backend/API/Controllers/BookingsController.cs) requesten via [CreateBooking](https://github.com/DanielSimonsen90/CitizenTaxi/blob/e0def4f60fa4b343d31a4722e16c9b0399ddd66e/Projects/Backend/API/Controllers/BookingsController.cs#L31C57-L31C57) metoden i [API-laget](https://github.com/DanielSimonsen90/CitizenTaxi/tree/main/Projects/Backend/API).

A screen shot of a computer code

Description automatically generated

Efter null checks på citizen og citizen.Note begynder den reelle oprettelsesproces via [BaseController](https://github.com/DanielSimonsen90/CitizenTaxi/blob/main/Projects/Backend/API/Controllers/BaseController.cs)’s [CreateEntity](https://github.com/DanielSimonsen90/CitizenTaxi/blob/e0def4f60fa4b343d31a4722e16c9b0399ddd66e/Projects/Backend/API/Controllers/BaseController.cs#L57) metode.

BaseController klassen nedarver fra Microsoft.AspNetCore.Mvc.ControllerBase, ligesom en normal ASP.NET controller, men har mere funktionalitet i retning mod EntityFramework.

Klassen injecter f.eks. UnitOfWork servicen, implementerer InternalServerError og TooManyRequests responskoder som kaldefunktioner, og generelle CRUD operationer på TEntity genericen.

Når CreateEntity metoden kaldes fra BookingsController, indsættes payload og unitOfWork.Bookings repositoriet. Disse objekter er hoveddelen af oprettelsesprocessen. Derudover angives 3 generic typer: TEntity, TDTO og TPayload, så CreateEntity metoden ved, hvilken entity type der er tale om, hvilken type DTO den skal konvertere til, og hvilken type payload den får fra parameteren.

Billede af CreateEntity funktionen findes på næste side.

A computer screen shot of a program code

Description automatically generated

Først tjekkes om payloaden er gyldig, og derefter om der findes et id i payloaden. Er payloaden angivet forkert (som f.eks. mangler en værdi) er det en BadRequest, ligesom hvis payloaden har et id. En oprettelsespayload må *ikke* have et id fra oprettelsesstagen, da EntityFramework burde generere et nyt id til entityen.

Når objekttjekkene er gennemført succesfuldt, oprettes og gemmes den nye entity, og anmodningen returneres med i en 201 Created http kode samt en DTO adapteret entity.

DTO’en bruges til at undgå objekt cycling problemer, når objektet konverteres til en JSON streng.

**BookingsRepository & BaseRepository**

For at operere CRUD operationer på en bestilling bruges [BookingsRepository](https://github.com/DanielSimonsen90/CitizenTaxi/blob/main/Projects/Backend/DataAccess/Repositories/BookingRepository.cs) i [Data-access-laget](https://github.com/DanielSimonsen90/CitizenTaxi/tree/main/Projects/Backend/DataAccess). BookingsRepository objektet er specificeret til CRUD operationer på netop Bookingmodellen og har bl.a. egen GetFromCitizen metode, som står ud fra andre repositories, der nedarver fra [BaseRepository](https://github.com/DanielSimonsen90/DanhoLibrary/blob/master/DanhoLibrary/NLayer/BaseRepository/BaseRepository__CRUD.cs).

A screen shot of a computer code

Description automatically generated

BaseRepository stammer fra mit eget C# bibliotek, DanhoLibrary, hvor jeg på forhånd har defineret al basal funktionalitet, når det gælder CRUD operationer på EntityFrameworkmodeller. Alle specialiserede repositories nedarver fra BaseRepository.

Når en bestilling tilføjes via BookingsRepository, kaldes [AddAsync](https://github.com/DanielSimonsen90/DanhoLibrary/blob/16cfda8c2e9d9b04eaf0b3c1f0607c0a257df290/DanhoLibrary/NLayer/BaseRepository/BaseRepository__CRUD.cs#L26) metoden, som orignalt sammer fra BaseRepository klassen.

A screen shot of a computer code

Description automatically generated

AddAsync metoden tager imod en TEntity generic, hvor i dette tilfælde i BookingsRepository er en Booking type. Her tjekkes om entitien ikke er null og ikke i forvejen eksisterer i databasen.

Når tjekkene er færdige, tilføjes entiten til \_dbSet, som er en del af EntityFramework, for at tilføje en ændring i cachen som i BaseController, via UnitOfWork, gemmes i databasen via SaveChangesAsync.

A computer code with text

Description automatically generated

**Svaret tilbage til klienten**

Når svaret fra API’et sendes til klienten, viderestilles borgeren til borgersiden, hvor borgeren får en opdateret UI samt notifikation om, hvornår taxaen ankommer i forhold til den bestilte tid.

A screenshot of a computer

Description automatically generated

## **Sikkerhed**

Jeg har implementeret sikkerhed i både database, API og frontend for at undgå falske eller lækket data.

**Databasesikkerhed**

Da jeg gemmer på brugere og deres logins, skal jeg sikre mig at beskytte mine brugeres data med noget sikkerhed. Her indgår bl.a. min grund til at have delt mine logins og brugere til deres egne tabeller. Hvis nogen får adgang til min brugertabel, har de stadig ikke adgang til at logge ind som brugeren, men de har i stedet adgang til min logintabel, og dermed kan de kun se loginoplysninger som brugernavn, salt, kodeord og brugerid.

Brugernes kodeord er enkrypteret ved brug af hashing med den gemte saltværdi. På den måde kan hackere ikke bruge adgangskoderne til noget, da de skal dekrypteres, for at værdien er læselig og kan bruges i produktet.

I min [LoginService](https://github.com/DanielSimonsen90/CitizenTaxi/blob/351ef3afd59ac447d64a9a92c39415c6253d207d/Projects/Backend/Business/Services/LoginService.cs) på mit [Business-lag](https://github.com/DanielSimonsen90/CitizenTaxi/tree/main/Projects/Backend/Business) definerer jeg [GenerateEncryptedPassword](https://github.com/DanielSimonsen90/CitizenTaxi/blob/351ef3afd59ac447d64a9a92c39415c6253d207d/Projects/Backend/Business/Services/LoginService.cs#L90) og [IsCorrectPassword](https://github.com/DanielSimonsen90/CitizenTaxi/blob/351ef3afd59ac447d64a9a92c39415c6253d207d/Projects/Backend/Business/Services/LoginService.cs#L112), som begge er metoder, der enkrypterer og dekrypterer kodeordene.

A computer screen shot of a program

Description automatically generated

Dog kan man argumentere for, at der ikke er nok sikkerhed i password hashing – selv med salt. Det ville være bedre praksis at inkludere brugerens id i enkrypteringsprocessen, således flere brugere kan have samme kodeord men ikke have den samme enkrypterede værdi.

**API-sikkerhed**

Der er implementeret API-sikkerhed i form af klassisk API access- og refresh-key/token samt udløbsdato på henholdsvis begge nøgler. Dette betyder, at ingen kan komme ind på mit API, medmindre de er logget ind med en valid brugerkonto. De eneste endpoints der ikke er beskyttet af API keys, er oprettelse af bruger og login.

I stedet for at implementere Microsoft Identity, som mange andre ville have gjort med en C# backend, har jeg i stedet lavet mit eget autentificeringssystem. Dette består af en middleware, der eksekverer noget kode, før klienten kommer igennem til det rigtige endpoint.

Min [AuthMiddlewareklasse](https://github.com/DanielSimonsen90/CitizenTaxi/blob/main/Projects/Backend/Business/Middlewares/AuthMiddleware.cs) registreres som en middleware service i [Program](https://github.com/DanielSimonsen90/CitizenTaxi/blob/351ef3afd59ac447d64a9a92c39415c6253d207d/Projects/Backend/API/Program.cs#L79) filen i mit [API-lag](https://github.com/DanielSimonsen90/CitizenTaxi/tree/main/Projects/Backend/API).



Når klienten sender en anmodning til mit API, kalder ASP.NET AuthMiddleware’s [InvokeAsync](https://github.com/DanielSimonsen90/CitizenTaxi/blob/351ef3afd59ac447d64a9a92c39415c6253d207d/Projects/Backend/Business/Middlewares/AuthMiddleware.cs#L18) metode sammen med en context, der kan hjælpe middlewarefunktionens funktionalitet.

I min implementering af InvokeAsync, tjekker jeg om det anmodede endpoint *ikke* er /users/authenticate og *ikke* er /users med en POST request. Hvis anmodningen er /users/authenticate eller POST på /users, må klienten gerne komme videre i processen, da jeg ikke kræver autentificering til disse endpoints.

A screen shot of a computer program

Description automatically generated

Alle andre endpoints vil falde ind i min if-statement, som vil tjekke, om klienten har en valid AuthTokens objekt i sine cookies. Er den ikke valid, og AuthTokens objektet ikke har en valid refreshtoken, forbydes klientens adgang med en Unauthorized respons. Har klienten en udløbet accesstoken men valid refreshtoken, genererer og gemmer AuthService et ny AuthTokens objekt til klienten, uden at klienten behøver at gøre noget.

Når klientens tokens er verificerede, får klienten lov til at gå videre til det ønskede endpoint via \_next kaldet.

Jeg får min [AuthService](https://github.com/DanielSimonsen90/CitizenTaxi/blob/main/Projects/Backend/Business/Services/AuthService.cs) til at klare det meste af AuthTokens oprettelsen og cookietilføjelsen på anmodningsobjektet.

Jeg bruger bl.a. min AuthService til at kalde [GetAuthTokens](https://github.com/DanielSimonsen90/CitizenTaxi/blob/351ef3afd59ac447d64a9a92c39415c6253d207d/Projects/Backend/Business/Services/AuthService.cs#L106) i min middleware.

A computer screen with text and images

Description automatically generated

Funktionen leder efter en cookie med navn ”citizen\_taxi\_authentication” (angivet med konstantstrengen COOKIE\_KEY), konverterer json værdien om til et AuthTokens objekt, og til sidst finder den cachede værdi af objektet via \_cacheService.

Fejler noget i koden, som f.eks. cookien findes ikke eller kunne ikke konverteres rigtigt, antages det at cookiens værdi ikke er gyldig, og derfor returnerer GetAuthTokens null, så klienten ikke kommer igennem middlewaren.

**Frontend-sikkerhed**

Selve hjemmesiden er beskyttet i form af provider state management. Al vigtig information sendes ned igennem forskellige providers (services), som f.eks. bruger- og borgerdata.

Dette er f.eks. med til at sikre, at selvom man snyder med at sætte react’s state via dev-tools eller browserkonsollen, ville man ikke kunne udnytte systemet og evt. se administrationssiden som borger.

# Brugervejledning

Da siden er delt op i 2 forskellige roller, borger og lægesekretær/administrator, er der 2 forskellige brugervejledninger. Da borgerrollen er afhængig af lægesekretærrollen, fordi borgerrollen kræver et notat for at kunne bestille en taxa, forklares administrationsvejledningen først, selvom det reelt set omhandler færrest mennesker.

Produktet findes på URL’en: <https://citizentaxi.netlify.app/>

**Generel brugervejledning**

For at få adgang til CitizenTaxi skal du logge ind. Som demo kan du vælge at oprette din egen konto ved tryk på den blåkantede ”Opret”-knap, hvor du skal følge formularen og oprette din konto. Som officiel løsning fjernes opretknappen, da borgerne til CitizenTaxi bør oprettes af lægesekretærerne eller systemadministratorerne.

A screenshot of a login page

Description automatically generated

**Loginoplysninger til Admin:**

Brugernavn: testadmin

Kodeord: testadmin123

**Loginoplysninger til Borger**

Brugernavn: testborger

Kodeord: testborger123

Prøv gerne at lave egen konto.

## **Administrator-/Lægesekretærbrugervejledning**

Når du er logget ind som administrator, præsenteres du for 3 modeller/undersider.

Alle undersider er med til at overskue den udvalgte model uden for meget information. Borgersiden viser alt om en borger, notatsiden viser alle borgere med deres notat, og bestillingssiden viser alle borgere med deres taxabestillinger.

A screenshot of a computer

Description automatically generated

Alle former for borgerinformation findes inde på borgersiden, hvorimod de resterende 2 sider kun viser den data, der er relevant for den valgte model.

**Borgerside**

På borgersiden vises alle borgere i systemet. Her renderes et kort pr. borger med alle borgerens information såsom mail, bestillinger og notat.

A screenshot of a computer

Description automatically generated

Som CitizenTaxi administrator har man adgang til oprettelse, redigering og sletning af borgere, borgernes notater og borgernes taxabestillinger.

**Opret en borger**

For at oprette en borger skal man trykke på den grønne ”Opret borger” knap. Dette åbner for Opret Borger modallen, hvor man kan indtaste relevante informationer om en borger.

Her er der bl.a. også mulighed for at tilføje et notat direkte til borgeroprettelsen ved tryk på den blå ”Tilføj notat” knap. Når formularen er sendt til API’et, kan borgeren logge ind og benytte CitizenTaxi’s service.

A screenshot of a phone

Description automatically generated

A screenshot of a computer

Description automatically generated

Vælger man *ikke* at tilføje et notat med i borgeroprettelsen, kan man senere hen tilføje et notat til borgeren.

A screenshot of a computer

Description automatically generated

**Opdatering af borger**

Kommer der undervejs nogle ændringer til borgeren som email- eller navneskift, kan man trykke på den gule ”Redigér <Borgerens navn>” knap i bunden af borgerens kort.

A screenshot of a computer

Description automatically generated

Når der trykkes på knappen, åbnes der en redigeringsmodal, der ligner meget oprettelsesmodallen. Her har man adgang til at ændre borgerens navn og email.

A screenshot of a computer

Description automatically generated

**Sletning af borger**

Skal man slette en borger, kan man trykke på den røde ”Slet <Borgerens navn” knap i bunden af borgerens kort.

A screenshot of a computer

Description automatically generated

Her åbnes en sletningsmodal for at være sikker på, at du ikke har trykket på slet-knappen ved en fejltagelse.

A screenshot of a computer

Description automatically generated

**Oprettelse af notat**

Har borgeren intet notat, kan man tilføje det enten i borgerkortet på borgersiden eller i borgerkortet på notatsiden.

Der vises en stor grøn ”Tilføj notat til <Borgerens navn>”. Når knappen er trykket, vises oprettelsesmodallen til et notat.

A screenshot of a computer

Description automatically generated

Her er der bl.a. prædefinerede valgmuligheder, som er relevante for et borgernotat.

**Redigering af notat**

Flytter borgeren bopæl eller har borgeren brug for nyt hjælpemiddel mm. kan det selvfølgelig ændres på. I bunden af notatsektionen i borgerkortet, kan man trykke på den gule ”Redigér <Borgerens navn>s notat”, hvor redigeringsmodallen for borgerens notat vises.

A screenshot of a computer

Description automatically generated

**Sletning af notat**

I de fleste tilfælde kommer man ikke til at slette borgerens notat uden at slette borgeren, men kommer man ud for sådan en situation, hvor det kan være nødvendigt, er der selvfølgelig en mulighed. I bunden af notatsektionen af borgerkoret findes en rød ”Slet <Borgerens navn>s notat”, hvor sletningsmodallen vises.

A screenshot of a computer

Description automatically generated

**Tilføjelse af taxabestilling**

Da nogle borgere er mere IT-skræmte end telefoniskræmte, er der også mulighed for at lægesekretærerne kan bestille en taxa for borgerne.

For at kunne bestille en taxa til en borger, skal borgeren have et notat tilknyttet. Her vises de forskellige ”Bestil til <Borgerens navn>” knapper, hvor Daniel ikke har et notat tilknyttet, men Test Borger har.

A screenshot of a computer

Description automatically generated

Når den grønne ”Bestil til <Borgerens navn>” knap trykkes på, åbnes der en oprettelsesmodal til en taxabestilling.

A screenshot of a computer

Description automatically generated

Her indtastes destination, afhentning, ankomstdato og ankomsttid, så taxaservicen har alle de nødvendige oplysninger.

Når du trykker på ”Opret bestilling”, opdateres borgerens kort med den nye bestilling.

A screenshot of a computer

Description automatically generated

**Redigering af taxabestilling**

For at redigere en taxabestilling, kan man trykke på den gule ”Ændre bestilling” ved notatsektionen. Når knappen er blevet trykket på, åbnes redigeringsmodallen til den valgte bestilling.

A screenshot of a computer

Description automatically generated

**Sletning/Afbestilling af taxabestilling**

For at afbestille en borgers taxabestilling, kan man trykke på den røde ”Afbestil”-knap ved bestillingen. Dette åbner for sletningsmodallen.

A screenshot of a computer

Description automatically generated

## **Borgervejledningen**

Når du er logget ind som borger, vil du møde denne side.

A screenshot of a computer

Description automatically generated

**OBS:** Har du oprettet en borgerkonto fra loginsiden, har du *ikke* et notat i højre side. Notatet er nødvendigt for at kunne bestille en taxa. Derfor ser du måske denne side.

A screenshot of a computer

Description automatically generated

**Bestilling af taxa**

Som borger kan du se dine bestillinger og bestille en ny taxatid. For at kunne bestille en ny taxatid, kan du trykke på den blå ”Bestil en ny tid” knap i højre hjørne.

A screenshot of a chat

Description automatically generated

Når du trykker på knappen, bliver du viderestillet til bestillingssiden. Her præsenteres du for en 3-trins formular.

A screenshot of a computer

Description automatically generated

Ønsker du at annullere bestillingsprocessen, kan du til en hver tid trykke på det blå ”Annullér bestillingsprocessen” link i venstre hjørne.

A screenshot of a computer

Description automatically generated

Efter du har besvaret din destination, kan du trykke på den røde ”Videre” knap for at komme videre til næste trin.

A screenshot of a computer

Description automatically generated

På trin 2 bliver du præsenteret for dato og tid. Her skal du angive datoen, du vil hentes på, og hvornår du skal være ved din destination.

A screenshot of a computer

Description automatically generated

Til trin 3 indtastes din afhentningsadresse.

A screenshot of a video chat

Description automatically generated

Når du afslutter din bestillingsformular, oprettes din bestilling under dine bestillinger, og du får en notifikation om, hvornår din taxa ankommer.

A screenshot of a computer

Description automatically generated

**Afbestilling**

Fortryder du din taxabestilling, kan du afbestille ved klik på den røde knap ved den bestilling, du gerne vil slette.

A screenshot of a phone

Description automatically generated

Når du har trykket på ”Afbestil”, åbnes der en afbestillingsmodal, hvor du kan bekræfte afbestillingen.

A screenshot of a phone

Description automatically generated

**Logud af CitizenTaxi**

Når du er færdig med CitizenTaxi, kan du logge ud i højre hjørne ved tryk på den røde ”Log ud” knap.

A close-up of a grey background

Description automatically generated

# Testspecifikation

For at have et funktionelt stykke software, er det smart at teste, om det overhovedet virker – både om koden gør som forventet, og om produktets funktionalitet fungerer som kunden/kunderne forventer.

Herunder benyttes Unit- og integrationstests til test af kode og usabilitytest til test af produktet overfor en bruger.

**Unit- og integrationstests**

Jeg har implementeret unit- og integrationstests i min backend, hvor jeg f.eks. tester mine Repository klasser ([DataAccessTests](https://github.com/DanielSimonsen90/CitizenTaxi/tree/main/Projects/Backend/Tests/DataAccessTests)), min LoginService ([BusinessTests](https://github.com/DanielSimonsen90/CitizenTaxi/tree/main/Projects/Backend/Tests/BusinessTests)) og mine API controllere ([ApiTests](https://github.com/DanielSimonsen90/CitizenTaxi/tree/main/Projects/Backend/Tests/ApiTests)).

For at have et funktionelt projekt skal man være sikker på, at man kan håndtere alle former for muligheder og håndtere dem korrekt. En unit- og integrationstest er ikke kun med til at sikre, at din ”unit/integration” fungerer som forventet, men er også med til at fortælle dig, om du har lavet en fejl i din implementering, hvis dine tests har virket tidligere.

Da min backend er lavet i C#, har jeg to muligheder for at unitteste mine Visual Studio projekter: NUnit og xUnit.

Begge unittest biblioteker fungerer på samme måde, i at man opretter en testklasse med nogle testmetoder annoteret med [Test] eller [Fact].

CitizenTaxi bruger NUnit, da NUnit tilbyder SetUp og TearDown metoder, som fungerer som lifecycle funktioner for hver test. Denne funktionalitet bruges til at oprette en InMemory database til hver testmetode og sikre, at samme database er slettet korrekt, således at der kan køre flere tests samtidig uden problemer.

Billedet nedenunder illustrerer, hvordan SetUp og TearDown metoderne bruges i praksis. Billedet er fra DataAcecssTest-projektet i [ABaseRepositoryTest](https://github.com/DanielSimonsen90/CitizenTaxi/blob/351ef3afd59ac447d64a9a92c39415c6253d207d/Projects/Backend/Tests/DataAccessTests/ABaseRepositoryTest.cs#L38) filen.

A computer screen shot of a program code

Description automatically generated

Når man laver en unittest, er der oftest tale om 3 trin: Arrange, Act og Assert.

* Arrange-delen er, hvor man arrangerer sine variabler, så de er klar til brug i Act-delen.
* Act-delen er, hvor man udfører selve testhandlingen. Her skal selve testen forekomme, hvor man tester alle mulige kombinationer, som kan indsættes og returneres af den testede funktion.
* Assert-delen er, hvor man fortæller unittestværktøjet, hvad man forventer de returnerede variablers værdier indeholder baseret på de inputs, som den testede funktion har fået.

CitizenTaxi benytter samme struktur med et ekstra arrange-lag efter act. Dette lag er med til at gøre assert-koden mere læselig.

Eksempelvis i [ARepositoryTest.Add](https://github.com/DanielSimonsen90/CitizenTaxi/blob/351ef3afd59ac447d64a9a92c39415c6253d207d/Projects/Backend/Tests/DataAccessTests/ABaseRepositoryTest.cs#L84) metoden tester jeg mine repositories’ Add metode, og benytter af det ekstra arrange lag for at gøre arrangekoden lettere læseligt.

A computer screen shot of a program code

Description automatically generated

Da jeg bruger OOP og nedarvninger i både mine repositories og controllers, har jeg oprettet ABaseRepositoryTest og ABaseControllerTest. Disse klasser indeholder det meste logik indenfor et repository og en controller, så jeg kan vedligeholde min kode DRY (Don’t Repeat Yourself).

Læg mærke til at klasserne med A som præfiks fungerer ligesom interfaces med deres ”I” præfiks. ”A” præfikset er med til at illustrere, at klassen er abstrakt og bør nedarves fra en reel testklasse, som min [BookingsControllerTest](https://github.com/DanielSimonsen90/CitizenTaxi/blob/main/Projects/Backend/Tests/ApiTests/BookingsControllerTest.cs), der nedarver fra min [ABaseControllerTest](https://github.com/DanielSimonsen90/CitizenTaxi/blob/main/Projects/Backend/Tests/ApiTests/ABaseControllerTest.cs).

A computer screen shot of a program

Description automatically generated

**User- & Usabilitytest**

Da CitizenTaxi er inspireret af et reelt problem, som lægesekretærerne i Frederikshavn står overfor, har jeg kontaktet 2 medarbejdere og 2 andre personer uden tilknytning til sygehusvæsnet, som har udført en remote user-/usabilitytest af produktet.

Alle testpersonerne var i stand til at følge opgaverne, jeg havde givet til dem, og kom med forskellige former for feedback til både hjemmesidens design og funktionalitet. Denne feedback blev taget imod, og produktet blev opdateret med de nye ændringer.